Kitabê Fakulteya Îlahîyatî ya Universîteya Çukurova yo ke bitaybetî dîyeno wendekaranê Kurdan de şarê Kurdî rê heqaret yeno kerdene.
Kibato ke hetê Alî Çelebî (1517-1571) ra ameyo nuştene  û diyayo wendakaranê sinifa peyêne yê Fakulteya Îlahîyatî ya Universîteya Çukurova û ameyo vatene ke hol biwanê û fam bikerê de Kurdan rê heqaret yeno kerdene. Kitabo ke bitaybetî de dîyayo wendekaranê Kurdan wina yeno vatene: ‘‘Kurdî bi hole  û siwarîya xo namdar ê la bi dizdîye xo yenê naskerdene. Wayîrê Sukur’ı Rakikî vano ke: Kurdî wişk ê, bihêz ê; zaf neçar ê, vera çetinîya debare sebir kenê, kîndar û bêwefa yê. Kurdan ra bê koletîye û gureyanê giranan û bêerje  de xebityayîşî çîyêko bîn nêvejîyeno.‘‘
